ग्वालियर। 11 साल पहले 2004 को पूर्व प्रधानमंत्री अटल बिहारी वाजपेयी ने अपना जन्मदिन ग्वालियर में मनाया। जिस गर्मजोशी से उनका स्वागत हुआ तो उन्होंने कहा कि पोखरण विस्फोट से ज्यादा यादगार दिन है उनके लिए। वे इसे नहीं भूलेंगे।
25 दिसंबर को पूर्व प्रधानमंत्री अटल बिहारी का जन्मदिन है और इसी सिलसिले में उनसे जुड़ी कुछ यादों को dainikbhaskar.com उजागर कर रहा है।
पूर्व प्रधानमंत्री वाजपेयी को इसका श्रेय जाता है कि उन्होंने पोकरण में परमाणु विस्फोट करके फिर से देश को दुनिया में आगे कर दिया। 11 साल पहले जब एनडीए की सरकार केन्द्र में नहीं रही तो अटल बिहारी 2004 के दिसंबर महीने में ग्वालियर आए। उन्होंने कई सालों के बाद अपना जन्मदिन ग्वालियर में लोगों के बीच मनाया। ग्वालियर के लोगों ने भी उनका जोरदार स्वागत किया। अपने इस स्वागत को देखकर अटलजी अभिभूत हो गए और उन्होंने तुरंत कहा कि उन्हें यह जन्मदिन हमेशा याद रहेगा, बल्कि उनकी जिंदगी में पोखरण परमाणु विस्फोट के बाद सबसे यादगार दिन है।
इसी मौके पर उन्होंने खुलासा किया था कि जब कांग्रेस के प्रधानमंत्री नरसिंहराव की सरकार गई थी तो जाते-जाते उन्होंने मुझसे कहा था की तैयारी पूरी है, केवल आपको बम फोड़ना है। जैसे ही उन्हें मौका मिला तो उन्होंनें पोखरण में परमाणु विस्फोट करके सुपर पावर अमरीका तक को आश्चर्य में डाल दिया।
आगे स्लाइड्स में है अटलजी की ग्वालियर यात्रा से जुड़े कुछ फोटोज....
hin_Deva hin_Deva hin_Deva hin_Deva hin_Deva